**Cymorth Busnes Integredig**

Yn dilyn y penderfyniad i ail-alinio'r meysydd gwasanaeth er mwyn paratoi ar gyfer y Ddeddf Lles, cydnabuwyd bod angen i’r swyddogaethau Cefnogi Busnes ddatblygu er mwyn

* Cynyddu effeithlonrwydd
* Osgoi dyblygu
* Cefnogi'r meysydd gwasanaethau yn gyson

Yn ogystal â chefnogi anghenion busnes presennol, cydnabuwyd hefyd bod angen i sbarduno datblygiad a gwelliant parhaus.

BETH SYDD WEDI NEWID?

Yn dilyn dadansoddiad ac asesiad o'r arferion cyfredol, nodwyd pedwar maes penodol o gymorth, gan gyfuno tair swyddogaeth cefnogaeth flaenorol y gwasanaethau Oedolion, Plant a Darparwr i mewn i un.

Y meysydd cefnogaeth yw:

* Busnes, Polisi a Pherfformiad
* Adnoddau a Chyfleusterau
* Gwasanaethau Rheoli
* Gwasanaethau i Dimau

Busnes, Polisi a Pherfformiad

Diben sylfaenol yr adran hon yw cefnogi'r Tîm Rheoli Gwasanaeth gyda Rheolaeth Strategol y Gwasanaeth. Mae'n cynnwys Rheolaeth Ariannol gyda swyddogion yn cefnogi meysydd gwasanaeth penodol, TG a Gwasanaethau Gwybodaeth, Newid Busnes a Chyfathrebu i sbarduno gwelliant a Chynllunio Strategol, Rheoli Risg a Rheoli Perfformiad.

Adnoddau a Chyfleusterau

Bydd yr adran hon yn gyfrifol am gyflwyno Gwasanaethau Cludiant, Bathodynnau Glas, Ceisiadau Gwrthrych Gwybodaeth a Gwasanaethau Derbynfa. Bydd y tîm hefyd yn gyfrifol am weithredu pob agwedd ar y Strategaeth Swyddfeydd, Iechyd a Diogelwch a phrosiectau moderneiddio yn y gwasanaeth fel symud i gofnodion a dogfennau electronig.

Gwasanaethau Rheoli

Mae'r isadran hon yn dwyn ynghyd y gwasanaethau cefnogi canolog, sef Cefnogaeth Weinyddol y Tîm Rheoli Gwasanaeth, Adnoddau Dynol a Staffio a Hyfforddiant.

Gwasanaethau i Dimau

Mae'r adran hon yn faes busnes hanfodol; ei brif nod yw sicrhau bod cydweithwyr rheng flaen yn cael eu cefnogi wrth gyflawni eu dyletswyddau a’u tasgau. Mae yna 5 tîm sy'n adlewyrchu timau ymarfer, ac yn sicrhau ansawdd a chysondeb y gefnogaeth ar draws sbectrwm cyfan y timau gofal cymdeithasol.